stanford-oval/wikipedia huggingface dataset:
המשמר העממי המתנדב
הערות שוליים

↑  Voluntary Militia and Courts, Soviet Studies, Vol. 11, No. 2 (October, 1959), pp. 214-217
המשמר הנשיאותי הפלסטיני

| --- | --- |

 פרטים
 מדינה:  הרשות הפלסטינית הרשות הפלסטינית
 שיוך:  מנגנוני הביטחון הפלסטינים
 סוג:  יחידת אבטחה
 בסיס האם:  יריחו
 אירועים ותאריכים
 תקופת הפעילות:  2006–הווה (כ־18 שנים)
 מקים היחידה:  אבו מאזן
 נתוני היחידה
 כוח אדם:  3,500
 פיקוד
 מפקדים:  מוניר א-זועבי
מחמוד עבאס וג'ו ביידן צועדים בין אנשי המשמר הנשיאותי הפלסטיני
המשמר הנשיאותי הפלסטיני (בערבית: الحرس الرئاسي الفلسطيني) הוא גוף של מנגנוני הביטחון הפלסטינים תחת שליטה ישירה של נשיא הרשות הפלסטינית. התפקיד העיקרי שלו הוא הגנה על הנשיא ובכירים אחרים ברשות הפלסטינית, כמו גם לבצע פעולות טקסיות. הכוח אחראי גם על פעולות לחימה מיוחדות.
נכון לשנת 2017, עומד בראש המנגנון מוניר א-זועבי.
הקמה

קודמו של המשמר הנשיאותי היה "הביטחון הנשיאותי", אשר הוקם בשנת 1994 על ידי נשיא הרשות הפלסטינית יאסר ערפאת והורכב בעיקר מחברי כוח 17.
בשנת 2006, הביטחון הנשיאותי הוקם ככוח נפרד בשם "המשמר הנשיאותי". המשמר הנשיאותי כולו הורכב מפעילי פת"ח הנאמנים לאבו מאזן. ארצות הברית הייתה מעורבת מאוד בהכשרת הקצינים אשר תואמו מטעמה על ידי לוטננט גנרל קית' דייטון. האימון היה חלק ממאמץ שיטתי לחזק את עבאס ואת נאמניו חברי הפת"ח כדי להתמודד עם ההצלחה המדינית של חמאס, שזכה בחירות למועצה המחוקקת הפלסטינית בשנת 2006 והרכיב את הממשלה הפלסטינית החדשה. חמאס יצר שירות ביטחון בפני עצמו בתוך הרשות הפלסטינית.
הכוח היום

המשמר מונה ארבעה גדודים ונכון לשנת 2006, ההערכה היא כי משרתים בו כ-3,500 לוחמים, אך הוא תוכנן לגדול משמעותית. בית הספר של המשמר יושב ביריחו ובסיס האימונים והמטווחים נמצאים בנועיימה.
באפריל 2014 הצטרפו לראשונה 22 לוחמות קומנדו למשמר הנשיאותי.
ראו גם

כוח 17
המודיעין הכללי (הרשות הפלסטינית)
הביטחון הלאומי (הרשות הפלסטינית)
הביטחון המסכל (הרשות הפלסטינית)
המשטרה הפלסטינית
משטרת החופים הפלסטינית
הערות שוליים

↑  סוכנות הידיעות‏, צרפת: בכירת אש"ף חנאן עשראווי תקבל תואר אבירות, באתר וואלה, 18 באוגוסט 2016
↑  Husam Madhoun for MIFTAH, The Palestinian Security Services: Past and Present, ‏30 במאי 2006 (באנגלית)
↑  Roland Friedrich,Arnold Luethold, ‏Entry-points to Palestinian Security Sector Reform, באתר גוגל ספרים
↑  Matthew Kalman, U.S. training Fatah in anti-terror tactics / Underlying motive is to counter strength of Hamas, analysts say, ‏14 בדצמבר 2006 (באנגלית)
↑  STEVEN ERLANGER, U.S. Plan Would Expand Palestinian Leader’s Security Force, ‏5 באוקטובר 2006 (באנגלית)
1 2  אבי אליהו, ‏מתחת לרדאר: ירדן מארחת תחרות בין יחידות העילית מכל העולם, באתר ‏מאקו‏, 24 ביולי 2013
↑  ברעלות ומדים: קומנדו נשי פלסטיני ראשון, באתר ynet, 7 באפריל 2014
↑   ג'קי חורי, במדים ובכיסוי ראש: לוחמות קומנדו פלסטיניות מתייצבות לשירות הנשיא, באתר הארץ, 8 באפריל 2014
הונולולו

הונולולו (באנגלית: Honolulu) היא עיר הבירה של מדינת הוואי שבארצות הברית, וכן העיר הגדולה ביותר במדינה זו. בשפת תושבי המקום המקוריים, פירוש השם הונולולו הוא "מפרץ מוגן" או "מקום של מחסה". העיר ממוקמת לאורך החוף הדרום-מזרחי של האי אוהאו שבהוואי. במפקד התושבים האחרון שנערך בהוואי ב-2019, נאמדה אוכלוסיית העיר בכ-402,500 תושבים.
האקלים בהונולולו הוא אקלים סוואנה טרופי, עם עונת קיץ שטופת שמש ויבשה ברובה, נוכח השפעת תופעת מדבר צל גשם.
התיירות היא מנוע הצמיחה העיקרי של הונולולו. 8 מיליון תיירים מבקרים בעיר מדי שנה בגלל הרי הגעש, בתי המלון המפוארים, המסעדות והחופים. בזכות הפריחה בתיירות ותעשיית הקפה, שיעור האבטלה בעיר הוא הנמוך ביותר בארצות הברית. תוחלת החיים בהוואי ובהונלולו בפרט היא הגבוהה ביותר בארצות הברית.
העיר זכתה להכרה היסטורית לאחר שהפציצו היפנים את מפרץ פרל הארבור בסמוך לעיר, ב-7 בדצמבר 1941. מתקפה זו הייתה האירוע שהכריע באופן סופי את הצטרפותה של ארצות הברית למלחמת העולם השנייה.
היסטוריה

עדות להתיישבות הראשונה של מהגרים פולינזים בהונולולו לארכיפלג האיים של הוואי הגיעה מההיסטוריה שבעל פה וממצאים. אלו נתנו אינדיקציה לכך שהייתה התיישבות במיקומה של הונולולו כבר במאה ה-11. אולם, לאחר שקמהאמהה הראשון כבש את האי אואהו בו העיר כיום נמצאת, הוא העביר את בית המשפט המלכותי שלו מן האי הוואי למקום שבו עומדת כיום השכונה "ואקיקי", השוכנת בחוף הונולולו, ב-1804. בשנת 1809 העביר את בית המשפט למקום שכיום נחשב דאונטאון הונולולו (מרכז העיר), וכעבור שלוש שנים חזר לאי הוואי.
בשנת 1794 קצין הצי המלכותי הבריטי, ויליאם בראון, היה האדם הזר הראשון שהפליג למה שכיום הוא מעגן הונולולו. בעקבותיו הגיעו ספינות זרות רבות, ועל כן נמל הונולולו נהפך למוקד מרכזי עבור ספינות סחר השטות בין צפון אמריקה לאסיה.
בשנת 1845 העביר קמהאמהה השלישי את עיר הבירה הקבועה של ממלכת הוואי מן האי מאווי להונולולו. הוא והמלכים שירשו אותו הפכו את הונולולו לעיר בירה מודרנית, והציבו בניינים רבים, אשר חלקם בעלי חשיבות רבה. בה בעת, הפכה הונולולו למרכז המסחרי של ארכיפלג האיים של הוואי, כאשר צאצאים של מיסיונרים אמריקאים שהתיישבו באי הקימו עסקים מצליחים במרכז העיר הונולולו.
על אף ההיסטוריה הפרועה של שלהי המאה ה-19 וראשית המאה ה-20, שכללה שרשרת אירועים שבסופם הובילו לסיפוחה של הוואי כטריטוריה של ארצות הברית ב-1898, וכן המתקפה על פרל הארבור בדצמבר 1941, נשארה הונולולו עיר הבירה של האיים, העיר הגדולה ביותר בהם, וכן מרכזם המסחרי והכלכלי, כשבה נמלי התעופה והים המרכזיים בהוואי.
מאז הפיכתה של הוואי למדינה ה-50 בארצות הברית, חוותה העיר צמיחה כלכלית אדירה, שלוותה בתיירות ענפה. נכון לשנת 2007, ביקרו באיי הוואי 7.6 מיליון תיירים, כאשר 62.3% מתוכם ביקרו דרך נמל התעופה הבינלאומי הונולולו. כיום הונולולו היא עיר מודרנית עם גורדי שחקים רבים, והשכונה ואיקיקי על יד החוף היא מרכז התיירות של הוואי, ובה אלפי בתי מלון.
דמוגרפיה

נכון לשנת 2010 גרים בעיר כ-390,000 תושבים.
דמוגרפיה > חלוקה גזעית

אסייתים- 54.8%, מתוכם הקבוצות המרכזיות הן:
יפנים (19.9%)
פיליפינים (13.2%)
סינים (10.4%)
קוריאנים (4.3%)
וייטנאמים (2.0%)
לבנים- 17.9%
אפרו-אמריקאים- 1.5%
אינדיאנים- 0.2%
אחרים- 9.2%
שני גזעים או יותר- 16.3%
ערים תאומות

אזרבייג'ן באקו, אזרבייג'ן
הודו מומבאי, הודו
הפיליפינים ויגאן, הפיליפינים
הפיליפינים סבו סיטי, הפיליפינים
הפיליפינים מנילה, הפיליפינים
איי מרשל מג'ורו, איי מרשל
ונצואלה קראקס, ונצואלה
פורטוגל פונשל, פורטוגל
פורטוגל סינטרה, פורטוגל
רוסיה קיזיל, רוסיה
וייטנאם הואה, וייטנאם
קניה מומבסה, קניה
קוריאה הדרומית סיאול, קוריאה הדרומית
קוריאה הדרומית אינצ'ון, קוריאה הדרומית
פוארטו ריקו סן חואן, פוארטו ריקו
מרוקו רבאט, מרוקו
יפן נהה, יפן
הרפובליקה העממית של סין האינאן, הרפובליקה העממית של סין
יפן הירושימה, יפן
טאיוואן גאושיונג, טאיוואן
יפן טוקיו, יפן
הערות שוליים

↑  מפקד אוכלוסיית ארצות הברית
1 2  מפקד אוכלוסיית הונולולו, 2019
| דגל הוואי מדינת הוואי |
| --- | --- | --- |
| בירת המדינה | הונולולו |  |
| איי הוואי | הוואי • מאווי • אואהו • קאואיי • מולוקאי • לאנאי • ניאיהאו • קאהולאווה |  |
| היישובים הגדולים ביותר | הונולולו • פרל סיטי • הילו • ליהואה • קאנאוהה • קאהולואי • ואיפאהו |  |
| מחוזות | הוואי • הונולולו • קאלאוואו • קאואיי • מאווי |  |
| נושאים נוספים | סמלים • היסטוריה • דמוגרפיה • יהדות הוואי |  |
| בירות מדינות וטריטוריות באוקיאניה |
| --- | --- | --- |
| אוסטרליה | אוסטרליה: קנברה • נורפוק: קינגסטון |  |
| מלנזיה | איי שלמה: הוניארה • ונואטו: פורט וילה • מזרח טימור: דילי • פיג'י: סובה • פפואה גינאה החדשה: פורט מורסבי • קלדוניה החדשה: נומאה |  |
| מיקרונזיה | איי מריאנה הצפוניים: קפיטל היל • איי מרשל: מג'ורו • גואם: האגטנה • מיקרונזיה: פליקיר • נאורו: יארן (בירה דה-פאקטו) • פלאו: נגרולמוד • קיריבטי: דרום טאראווה |  |
| פולינזיה | איי קוק: אוורואה • הוואי: הונולולו • ואליס ופוטונה: מאטה אוטו • טובאלו: פונאפוטי • טונגה: נוקואלופה • טוקלאו: (לכל אטול מרכז אדמיניסטרטיבי משלו) • ניואה: אלופי • ניו זילנד: ולינגטון • סמואה: אפיה • סמואה האמריקנית: פאגו פאגו, פאגאטוגו (מושב הממשלה) • פולינזיה הצרפתית: פפאטה • פיטקרן: אדמסטאון |  |
| --- | --- |
בקרת זהויות :  NLI: 987007559522905171  BNE: XX5069647  BnF: cb119737824 (data)  GND: 4123398-0  LCCN: n79041317  MusicBrainz: a1411661-be21-4290-8dc1-50f3d8e3ea67  NARA: 10045401  NKC: ge129287  SELIBR: 148063  SUDOC: 027765334  VIAF: 69146708293600842783   WorldCat (עם VIAF): 69146708293600842783 
מרכז העיר הונולולו
הונלולו כפי שנראית מדאימונד הד
סרטן נזירי שעיר צהוב באקווריום ואיקיקי
הספרייה הנשיאותית על שם ג'רלד פורד

| --- | --- |


 מיקום:  מישיגן אן ארבור, מישיגן
 סוג:  ספרייה נשיאותית
 תאריך ייסוד:  27 באפריל 1981
 מנהל:  הארכיון הלאומי של ארצות הברית
 קואורדינטות:  42°17′16″N 83°42′45″W﻿ / ﻿42.2878°N 83.7125°W﻿ / 42.2878; -83.7125
 https://www.fordlibrarymuseum.gov/
  (למפת מישיגן מוגדלת) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריהספרייה הנשיאותית על שם ג'רלד פורד(למפת מישיגן רגילה) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריהספרייה הנשיאותית על שם ג'רלד פורד
 
הספרייה הנשיאותית על שם ג'רלד פורד (באנגלית: Gerald R. Ford Presidential Library) היא ספרייה נשיאותיות המנציחה את שמו ואת מורשתו של נשיאה ה-38 של ארצות הברית, ג'רלד פורד. הספרייה ממוקמת בקמפוס הצפוני של אוניברסיטת מישיגן בעיר אן ארבור, מישיגן, הנמצאת 130 קילומטר מהמוזיאון הנשיאותי על שם ג'רלד פורד. הספרייה והמוזיאון הנשיאותיים על שם ג'רלד פורד מופרדים זה מזה לפי בקשתו של פורד.
היסטוריה

בספרייה יש חומר על חייו האישיים של ג'רלד פורד ואשתו בטי פורד, מכתבים שכתב בעת כהונתו כנשיא וספרים העוסקים בכהונתו כנשיא ארצות הברית. פורד ביקר מספר פעמים בספרייה עד למותו בשנת 2006. הוא ואשתו נקברו במקום.
בעודו חבר הקונגרס של ארצות הברית, פורד החל לתרום את ניירות ומסמכים מכהונתו לספרייה ההיסטורית של בנטלי באוניברסיטת מישיגן, שם רכש את השכלתו הגבוהה ב-1965. עם תום כהונתו כנשיא ארצות הברית, הציע פורד לתרום את החומרים הנשיאותיים שלו לספרייה הנשיאותית שתוקם בקמפוס האוניברסיטה ותנוהל בידי הארכיון הלאומי של ארצות הברית.
בניית הספרייה החלה ב-15 בינואר 1979 וב-27 באפריל 1981 נפתחה הספרייה לציבור. זאת הספרייה הנשיאותית היחידה המופרדת מהמוזיאון הנשיאותי.
אוספים

רוב האוסף של הספרייה מורכב מניירות מימי כהונתו של פורד בבית הלבן בשנים 1974–1977. בספרייה ניתן למצוא מאמרים של בטי פורד, מאמרים נוספים לפני ואחרי תקופת הנשיאות של פורד, ראיונות מחקר וכיוצא בזה. בסך הכול, יש 3,500 שעות שמיעה של אודיו, 25 מיליון דפי מסמכים, 3,500 שעות של סרטי קולנוע העוסקים בחייו של פורד ו-450,000 תמונות.
הערות שוליים

↑  Visit the Gerald R. Ford Library and Museum, באתר הארכיון הלאומי של ארצות הברית
↑  BHL 75th Anniversary Collections
| --- | --- |
בקרת זהויות :  ISNI: 0000 0004 0599 2811  NARA: 5
ה'תשל"ט

ה'תשל"ט (5,739) ובקיצור תשל"ט – היא שנה עברית  אשר החלה ביום א' בתשרי, אור ל-2 באוקטובר 1978, והסתיימה ביום כ"ט באלול, 21 בספטמבר 1979.
המולד של תשרי חל ביום שני, 11 שעות ו-614 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שישית לשמיטה, ושנת 1 במחזור העיבור ה-303. תקופת ניסן שבשנה זו היא תחילת שנת 27 (סימנה כזיאא) במחזור השמש ה-205.
שנה זו היא שנת 1,910 לחורבן הבית, ושנת 2,290 לשטרות.
מדינת ישראל חגגה ביום העצמאות ה'תשל"ט 31 שנות עצמאות.
אירועים

י' בכסלו - פרס נובל לשלום הוענק במשותף למנחם בגין, ראש ממשלת ישראל, ולאנואר סאדאת, נשיא מצרים
כ"ג בטבת - עלי חסן סלאמה נהרג על ידי אנשי המוסד
כ"ג באדר - הכנסת מאשרת את הסכם השלום בין ישראל למצרים
כ"ז באדר - הסכם השלום בין ישראל למצרים נחתם על ידי ראש ממשלת ישראל מנחם בגין, נשיא מצרים אנואר סאדאת ונשיא ארצות הברית ג'ימי קרטר
כ"ב בתמוז - ממשלת ישראל מקיימת את הישיבה שנודעת בשם ליל הברווזים
נולדו

ב' בכסלו - ציפי חוטובלי, חברת הכנסת מטעם הליכוד, עורכת דין, פובליציסטית ואשת תקשורת
א' בטבת - דרור חג'ג', כדורסלן ישראלי
י"ב בשבט - אביעד קיסוס, שדרן רדיו, מנחה טלוויזיה, עיתונאי ופובליציסט ישראלי
י"ב באדר - קרן פלס, זמרת ישראלית
ט' בסיון - חי דוידוב, שחקן, מחזאי, תסריטאי, במאי תיאטרון ויוצר טלוויזיה ישראלי
כ"ג בסיון - פיני בלילי, כדורגלן ישראלי
כ"ד בסיון - שירה קצנלנבוגן, שחקנית ישראלית
ל' בסיון - שיפי אלוני, שחקנית ישראלית
כ"ד בתמוז - מושיק גלאמין, מעצב פנים ויועץ אופנה ישראלי
ט"ז באב - ליאת הר לב, שחקנית
י"ז באב - לינוי בר-גפן, עיתונאית, מגישת טלוויזיה ושדרנית רדיו ישראלית
כ"ו באלול - אורי חזקיה, סטנדאפיסט ישראלי
כ"ז באלול - גיא לרר, עיתונאי ומנחה טלוויזיה ישראלי
כ"ט באלול - ברק בכר, כדורגלן ישראלי ומאמן כדורגל
נפטרו

ח' בכסלו - גולדה מאיר, ראש ממשלת ישראל הרביעית של מדינת ישראל (נולדה ה'תרנ"ח)
כ"ג בטבת - עלי חסן סלאמה, טרוריסט פלסטיני (נהרג על ידי אנשי המוסד)
י"ב בשבט - דניס גאבור, פיזיקאי יהודי-הונגרי, ממציא ההולוגרפיה (נולד ה'תר"ס)
כ"ז באדר - רבי חיים סינואני, רב מקובל, מרבני יהדות תימן (נולד ה'תרנ"ח)
ה' באייר - אברהם ברוידס, "משורר הנוער העובד" (נולד ה'תרס"ז)
ט"ו בתמוז - ארתור פידלר, מנצח (נולד ב-ה'תרנ"ה)
כ"ו באב - רבי יואל טייטלבוים האדמו"ר מסאטמר וגאב"ד ירושלים
פרסי ישראל

מקבלי  פרס ישראל לשנת תשל"ט הם:
ישעיה תשבי - מדעי היהדות
מנחם אלון - משפט עברי
ברוך בן-יהודה - חינוך
יצחק רפאל עציון - חינוך
יוחנן (הנס) לינדנר - מדעי החיים
אורנה פורת - תיאטרון
רפאל קלצ'קין - תיאטרון
טל ברודי - תרומה מיוחדת לחברה ולמדינה בתרבות הגוף
יוסף יקותיאלי - תרומה מיוחדת לחברה ולמדינה בתרבות הגוף
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
הספרייה הנשיאותית על שם בוריס ילצין

| --- | --- |

 תאריך ייסוד:  31 בינואר 2007 
 על שם:  בוריס ילצין 
 קואורדינטות:  59°56′09″N 30°18′04″E﻿ / ﻿59.9358°N 30.3011°E﻿ / 59.9358; 30.3011
 http://prlib.ru
 he
 
הספרייה הנשיאותית על שם בוריס ילצין (ברוסית: Президе́нтская библиоте́ка и́мени Б. Н. Е́льцина) היא ספרייה אלקטרונית בעיר סנקט פטרסבורג, רוסיה. מבנה האוניברסיטה ממוקם בבית מספר 3 בכיכר הסנאט, בבניין הכנסייה לשעבר. הוא נוסד ב-31 בינואר 2007 על פי צו של נשיא רוסיה ולדימיר פוטין.
הספרייה קיבלה מעמד של ישות משפטית בדמות מוסד תקציבי פדרלי שזוכה למימון מהתקציב הפדרלי. באוקטובר 2008 נכנסו לתוקף תיקוני החוק הפדרלי "בנושא ספרנות", שהעניקו לספרייה מעמד של ספרייה לאומית - כמו זו של הספרייה הממלכתית הרוסית ואת הזכות החוקית להעתיק ספרים. הספרייה כפופה למנהל לענייני נשיא הפדרציה הרוסית ולממשלת הפדרציה הרוסית.
היסטוריה

ב-31 בינואר 2007 חתם נשיא הפדרציה הרוסית על צו "אודות הקמת הספרייה של נשיא הפדרציה הרוסית", כאשר 5 מיליארד רובל הוקצו להקמת הספרייה. לאחר מותו של הנשיא הראשון של הפדרציה הרוסית, בוריס ילצין, היא קיבלה את שמה הנוכחי.
הספרייה נחנכה בטקס שנערך ב-27 במאי 2009 על ידי נשיא הפדרציה הרוסית דאז דמיטרי מדבדב ביום הספריות וביום 306 שנה לסנקט פטרבורג.
ב-1 בספטמבר 2009 נפתחה הספרייה לציבור. ההבדל העיקרי בין עבודה דרך האינטרנט לבין עבודה באולמות אלקטרוניים הוא היעדר גישה לחומרים המוגנים בזכויות יוצרים ובמגבלות השימוש בציבור.
בעת פתיחת הספרייה הקליד דמיטרי מדבדב את המילה "חוקה" במערכת חיפוש הספרייה האלקטרונית, אך המסמך שנמצא היה "כבד" מדי (על פי גרסה אחרת לאירועים, המערכת מעולם לא מצאה מסמך אחד).
הנשיא פתח את הספרייה בלחיצה על כפתור בממשק המגע.
כדי לקבל גישה לחומרי הספרייה נדרש מיקרוסופט סילברלייט, מה שמגביל את היכולת להכיר את החומרים במספר לא מבוטל של פלטפורמות. לקוראים אין גישה לתוכן בפורמטים סטנדרטיים של מסמכים, מה שמקשה על עבודה עם מסמכים, כגון שמירה, שיתוף והדפסה. הספרייה נעדרת יכולת חיפוש בתוך טקסט הספרים, מה שמקשה על השימוש: כדי למצוא מידע, יש לקרוא ספר בשלמותו. יכולת החיפוש תדרוש מהספרייה לבצע זיהוי תווים אופטי, וזה דורש יותר זמן מאשר סריקה פשוטה.
ראו גם

הספרייה הלאומית הרוסית
בוריס ילצין
הערות שוליים

↑  Единый государственный реестр юридических лиц, основной государственный регистрационный номер 1097847153095
↑  Управление делами Президента Российской Федерации (אורכב 04.05.2010 בארכיון Wayback Machine) официальный сайт.
↑  Синод попал в переплет Коммерсантъ. 27 мая 2009.
↑  Библиотека имени Ельцина обойдется бюджету в 5 миллиардов Lenta.ru 2 мая 2007.
↑  Распоряжение Президента Российской Федерации № 326-рп от 18 июня 2007 года «О создании Президентской библиотеки имени Б. Н. Ельцина»(הקישור אינו פעיל)
↑  Медведев откроет Библиотеку Ельцина в Петербурге в День города (אורכב 31.05.2009 בארכיון Wayback Machine) РИА «Новости» 27 мая 2009.
↑  Медведев открыл в Петербурге библиотеку имени Ельцина, задуманную Путиным NEWSru 27 мая 2009.
↑  Президентская библиотека имени Ельцина приняла первых посетителей Телеканал «Культура» 1 сентября 2009
↑  Медведев получил читательский билет в Библиотеке Ельцина в Петербурге РИА «Новости» 27 мая 2009
↑  «Российская газета» — Центральный выпуск № 4919 (95) от 28 мая 2009 г. «Библиотечный день. Дмитрий Медведев открыл президентскую библиотеку, носящую имя первого руководителя новой России»: «Предстоит ещё серьёзно поработать над оцифровкой библиотечного фонда, поскольку многих важных документов в нём пока нет. В читальном зале, например, президент пытался что-нибудь найти по слову „конституция“, но, обработав 120 терабайт информации, компьютер ничего не нашёл.»
↑  Сенсорный интерфейс для открытия Президентской библиотеки (אורכב 29.09.2020 בארכיון Wayback Machine) Инициум 27 мая 2009
↑  Алексей Копылов (2009-06-16). "Библиотека для избранных. Microsoft удалось пропиарить Silverlight". Частный корреспондент. ארכיון מ-2012-03-12. נבדק ב-2009-08-29.
| --- | --- |
בקרת זהויות :  GND: 16093884-3  LCCN: n2012035470  VIAF: 250212056   WorldCat (עם VIAF): 250212056
הלמאיוגרה

| --- | --- |
סמל הלמאיוגרהסמל הלמאיוגרה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 תאריך ייסוד:  1950 
 שטח:  21.69 קמ"ר
 אוכלוסייה:  ‏
  ‑ בכפר:  1,291 (1 בינואר 2024)
 קואורדינטות:  47°45′40″N 20°03′22″E﻿ / ﻿47.761°N 20.056°E﻿ / 47.761; 20.056 
 אזור זמן:  UTC +1
 http://www.halmajugra.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הלמאיוגרה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הלמאיוגרה  he tabBackground:;tabBorder:#aaa;defaultTab:0;
 
הלמאיוגרה (בהונגרית: Halmajugra) הוא כפר במחוז הווש בצפון מזרח הונגריה.
הכפר הוקם בשנת 1950 על ידי איחוד שני כפרים, ג'נג'שהלמאי (Gyöngyöshalmaj) והוושאוגרה (Hevesugra)
האזור כולו היה מיושב כבר מהמאה ה-13 והיה מיושב לסירוגין עד ימינו.
יהודי ג'נג'שהלמאי

יהודים חיו בג'נג'שהלמאי במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 4 | 499 |
| 1910 | 6 |  |
| 1920 | 2 |  |
| 1930 | 2 |  |
| 1941 | 3 | 739 |
יהודי הוושאוגרה

יהודים חיו בהוושאוגרה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 12 | 467 |
| 1930 | 2 |  |
| 1941 | 3 | 556 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי ג'נג'שהלמאי שנרצחו בשואה
↑  מפקדי האוכלוסין של יהודי הונגריה, 1993
↑  תיעוד יהודי הוושאוגרה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
ה'תשל"ג

ה'תשל"ג (5,733) ובקיצור תשל"ג – היא שנה עברית  אשר החלה ביום א' בתשרי, אור ל-9 בספטמבר 1972, והסתיימה ביום כ"ט באלול, 26 בספטמבר 1973.
המולד של תשרי חל ביום שישי, 16 שעות ו-539 חלקים. לפיכך זו שנה מסוג זחג. היא מעוברת, ואורכה 383 ימים.
זו שנת שמיטה, ושנת 14 במחזור העיבור ה-302. תקופת ניסן שבשנה זו היא תחילת שנת 21 (סימנה כאלאא) במחזור השמש ה-205.
שנה זו היא שנת 1,904 לחורבן הבית, ושנת 2,284 לשטרות.
מדינת ישראל חגגה ביום העצמאות ה'תשל"ג 25 שנות עצמאות.
אירועים

י"א בתשרי - מעטפת נפץ נשלחת לשגרירות ישראל בלונדון והורגת דיפלומט
ז' בחשוון - הראשון לציון הרב עובדיה יוסף והרב שלמה גורן מתמנים לרבנים הראשיים לישראל.
י"ג בכסלו - הרב שלמה גורן מפרסם את פסק דין האח והאחות ומאפשר את חתונתם של חנוך ומרים לנגר לבחירי לבם
ו' בטבת - החללית אפולו 17 נוחתת על הירח.
י"ד בטבת - אפולו 17, החללית המאוישת האחרונה לנחות על הירח, שבה לכדור הארץ
י"ח בטבת - מעל 10,000 הרוגים ברעידת אדמה שפוקדת את ניקרגואה
כ"ג בטבת - מחבלים מארגון ספטמבר השחור משתלטים על שגרירות ישראל בבנגקוק
כ"ז בטבת - אירלנד, בריטניה ודנמרק מצטרפות לשוק האירופי המשותף
י"ט באדר א' - חיל האוויר מפיל מטוס לובי שחדר לתחומי מדינת ישראל ולא הזדהה
ח' בניסן - מבצע אביב נעורים: כוחות צה"ל פושטים מהים על יעדים של אש"ף בלבנון, והורגים שלושה מבכירי הארגון.
ה' באייר - מצעד צה"ל נערך ב יום העצמאות במלאת 25 שנה למדינת ישראל; פסטיבל הזמר נערך והשיר "את ואני נולדנו בתש"ח" של עדנה לב זוכה במקום הראשון
ט"ז באייר - אייבי נתן מתחיל לשדר מספינתו את תחנת הרדיו הפיראטית "קול השלום"
כ"ב באייר - פרופסור אפרים קציר מושבע לנשיא המדינה
ז' בסיוון - קנצלר גרמניה וילי ברנדט מבקר בישראל, ביקור ראשון מסוגו
כ"א בתמוז - פרשת לילהאמר: סוכני המוסד יורים למוות בלילהאמר שבנורווגיה באחמד בושיקי, מלצר ממוצא מרוקאי, לאחר שחשבו שהוא עלי חסן סלאמה - ראש ארגון "ספטמבר השחור"
נולדו

ז' בתשרי - משה סעדה, חוקר במח"ש וחבר הכנסת מטעם הליכוד
י"ב בתשרי - קרן ברק, חברת הכנסת מטעם הליכוד
ט"ו בתשרי - גלית גוטמן, דוגמנית, שחקנית ומנחת טלוויזיה ישראלית
כ"ה בתשרי - אלי כהן, שר המודיעין וחבר הכנסת מטעם מפלגת הליכוד
ז' בשבט - גילי שושן, מוזיקאי ושחקן קולנוע וטלוויזיה ישראלי
ו' באדר א' - אביתר בנאי, זמר-יוצר ישראלי
י"ב באדר א' - ליאון רוזנברג, שחקן ישראלי
כ' באדר א' - שותה ארבלדזה ואחיו התאום ארצ'יל ארבלדזה, שחקני כדורגל גאורגים מטביליסי
י"ז באדר ב' - גיא זוארץ, שחקן ישראלי
כ"ט באדר ב' - יואל חסון, חבר הכנסת מטעם קדימה
י"ב בניסן - אדריאן ברודי, שחקן קולנוע אמריקאי יהודי, זוכה פרס האוסקר
ח' באייר - אביב גפן, זמר ישראלי
כ"א באייר - יפעת שאשא-ביטון, שרת החינוך וחברת הכנסת מטעם תקווה חדשה
כ"ו באייר - אופיר אקוניס, חבר הכנסת מטעם הליכוד
כ"ה בסיון - חיים נבון, רב, סופר ופובליציסט
כ"ה בסיון - קרן לייבוביץ', שחיינית ישראלית ואלופה פאראלימפית
א' בתמוז - גרא סנדלר, שחקן ישראלי
א' בתמוז - שירה פליקס, מנחה, כתבת ובמאית טלוויזיה ישראלית
ג' בתמוז - הרצל טובי, שחקן ישראלי
כ"ג בתמוז - מוניקה לווינסקי, מתמחה בבית הלבן
ב' באב - רינת גבאי, זמרת, מוזיקאית, מלחינה, כותבת, מדבבת ושחקנית ישראלית
י"ח באב - כרמל שאמה הכהן, ראש עיריית רמת גן, חבר הכנסת מטעם הליכוד ושגריר ישראל לאונסק"ו
י"ט באב - נינו אורסיאנו, זמר, קלידן, שדרן רדיו, מלחין ופזמונאי ישראלי
ז' באלול - רון שובל, זמר ישראלי
ט"ו באלול - מזור בהיינה, חבר הכנסת ה-17 מטעם מפלגת ש"ס
נפטרו

כ"ט בתשרי - הרב זוסמן ריגר, אב בית הדין בחיפה, ראש ישיבת אלומה וממייסדיה.
כ"ו בשבט - יעקב דורי, הרמטכ"ל הראשון
כ"א באדר ב' – חיים הזז, סופר ומחזאי עברי (נולד ה'תרנ"ח)
י"ד בניסן - אישטוון קרטס, מנצח הונגרי יהודי (נולד ב-ה'תרפ"ט)
י"ד באייר - ז'אק ליפשיץ, פסל ליטאי יהודי (נולד ב-ה'תרנ"א)
ח' בתמוז - בן-ציון דינור, שר, חבר הכנסת, היסטוריון ומחנך (נולד ה'תרמ"ד)
כ' בתמוז - חנה חושי פעילה בארגוני פועלים בחיפה, מייסדת ויו"ר ארגון אמהות עובדות בחיפה, אשתו של אבא חושי (נולדה ב-ה'תרס"ג)
ב' באלול - אברהם הרצפלד, מראשי תנועת העבודה והמרכז החקלאי, ממחוללי ההתיישבות החקלאית העברית, חתן פרס ישראל
פרסי ישראל

מקבלי פרס ישראל לשנת תשל"ג הם:
יהודה אבן שמואל - מדעי היהדות
מכון התלמוד הישראלי השלם, יד הרב הרצוג - ספרות תורנית
דורותיאה קרוק-גלעד - מדעי הרוח
ש. שלום (שלום שפירא) - ספרות יפה
בן-ציון דינור - חינוך
שמואל נח אייזנשטדט - מדעי החברה
אריה דבורצקי - מדעים מדויקים
היינריך מנדלסון - מדעי החיים
ריכרד שטיין - רפואה
חיים הלפרין - חקלאות
ראובן רובין - ציור
חנה מרון - תיאטרון
שרה לוי-תנאי - מחול
אריה אלחנני - אדריכלות
פנחס רוזן - מדעי המשפט
שאול אביגור - תרומה מיוחדת לחברה ולמדינה
מפעל פנקסי הקהילות, "יד ושם", רשות הזיכרון לשואה ולגבורה - תרומה מיוחדת לחברה ולמדינה